text: সরদার এ কে এম নাসির উদ্দিন কালু বাংলাদেশের শরীয়তপুর জেলার রাজনীতিবিদ যিনি তৎকালীন ফরিদপুর-১৪ ও শরীয়তপুর-১ আসনের সংসদ সদস্য ছিলেন।
  
  প্রাথমিক জীবন 
  সরদার এ কে এম নাসির উদ্দিন শরীয়তপুর জেলার সদর উপজেলার বিনোদপুর গ্রামে জন্মগ্রহণ করেন। তার পিতা মৃত হোসেন আলী সরদার।
  
  রাজনৈতিক জীবন 
  সরদার এ কে এম নাসির উদ্দিন শরীয়তপুর জেলা বিএনপির সাধারণ সম্পাদক ও শরীয়তপুর সদর পৌরসভার মেয়র। তিনি ১৯৭৭ সালে বিনোদপুর ইউনিয়ন পরিষদের চেয়ারম্যান নির্বাচিত হন। ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ফরিদপুর-১৪ আসন থেকে সংসদ সদস্য নির্বাচিত হন।
  
  ১৯৮৪ সালে পুনরায় তিনি বিনোদপুর ইউনিয়ন চেয়ারম্যান নির্বাচিত হন। জাতীয় পার্টিতে যোগ দিয়ে ১৯৮৫ সালে শরীয়তপুর সদর উপজেলা পরিষদের চেয়ারম্যান নির্বাচিত হন।
  
  ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে শরীয়তপুর-১ আসন থেকে সংসদ সদস্য নির্বাচিত হন। ১৯৮৮ সালে সংসদ সদস্যের পাশাপাশি শরীয়তপুর জেলা পরিষদের চেয়ারম্যান নির্বাচিত হন।
  
  ১৯৯১ সালে পুনরায় বাংলাদেশ জাতীয়তাবাদী দলে যোগ দিয়ে পঞ্চম জাতীয় সংসদ নির্বাচনে শরীয়তপুর-১ আসনে পরাজিত হন। ২০০৫ সালে শরীয়তপুর পৌরসভার মেয়র নির্বাচিত হন। ২০০৮ সালে পৌরসভা নির্বাচনে পরাজিত হলেও ২০১৫ সালে পুনরায় শরীয়তপুর পৌরসভার মেয়র নির্বাচিত হন। ২০১৮ সালের একাদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে শরীয়তপুর-১ আসনে পরাজিত হন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:জন্মের বছর অনুপস্থিত (জীবিত ব্যক্তি)
  বিষয়শ্রেণী:শরীয়তপুর জেলার রাজনীতিবিদ
  বিষয়শ্রেণী:জাতীয় পার্টির সাবেক রাজনীতিবিদ
  বিষয়শ্রেণী:বাংলাদেশ জাতীয়তাবাদী দলের রাজনীতিবিদ
  বিষয়শ্রেণী:দ্বিতীয় জাতীয় সংসদ সদস্য
  বিষয়শ্রেণী:তৃতীয় জাতীয় সংসদ সদস্য
  বিষয়শ্রেণী:চতুর্থ জাতীয় সংসদ সদস্য
title: সরদার এ কে এম নাসির উদ্দিন